Balearbuksbom

Balearbuksbom (Buxus balearica) er en eviggrønn busk i buksbomfamilien.

Den blir opptil tre meter høy og ligner på den mer kjente slektningen buksbom. Barken er lysere, og bladene er større. Griffelen er like lang som fruktknuten, mens griflene til buksbom bare er halvparten så lange. Busken finnes i skog, maquis og steinete steder.

Balearbuksbom vokser i motsetning til buksbom i lavlandet ved Middelhavet. Den har en usammenhengende utbredelse i Sør-Spania, Marokko, Balearene, Sardinia, Sør-Tyrkia og Syria og kan betraktes som en relikt. Plantene i Tyrkia og Syria skilles av og til ut som en egen art, Buxus longifolia.

 Litteratur 






 Eksterne lenker 


Kategori:Buksbomordenen